== Vekselskifte ==
I løbet af 1500-tallet blev både munkeskiftet og det polske skifte næsten helt fortrængt af ´vekselskiftet´, der dannes af rene binder- og løberskifter (d-e). Skiftegangen findes i to varianter som bestemmes af løbernes placering. Er løberne placeret lodret over hinanden er vekselskiftet udført som ’blokskifte’ (e), mens der er tale om ’krydsskifte’, hvis løberne i hvert andet skifte er forskubbet en halv sten til siden (d). Af de typer er krydsskiftet dog altdominerende i Danmark, fra skiftegangens introduktion og frem til i dag, hvor skiftegangen stadig er populær.
I Danmark menes vekselforbandtet traditionelt først introduceret i første halvdel af 1500-tallet,<ref>At vekselskiftet introduceredes i Danmark i løbet af 1500-tallet fremgår eksempelvis af Mackeprang 1944 s. 38; Lorenzen 1921 s. 140. vekselskifte ses stedvist i romansk byggeri eksempelvis Sorø Cistercienserklosterkirke, men er her næppe et bevidst valg. Snarere er brugen her udtryk for den generelle ujævnhed der netop karakteriserer denne kirkes teglstensmure.</ref>  men allerede i 1400-tallet anden del var forbandtet indiskutabelt i brug. Både tårnoverdelen ved [[Vor Frue Kirke (Assens)|Assens Vor Frue Kirke]] fra o. 1470 og dele af tårnet ved [[Sankt Nicolai Kirke (Middelfart Kommune)|Middelfart Sankt Nikolaj Kirke]] fra o. 1510-20 er opført i krydsskifte.<ref>[http://danmarkskirker.natmus.dk/uploads/tx_tcchurchsearch/Odense_2225-2396_01.pdf Th. Bertelsen, D. B. Kaaring og R. I. Kristiansen, Vor Frue Kirke] i: Danmarks Kirker - IX: Odense Amt, bind 4 (2009-12), s. 2256ff; [http://danmarkskirker.natmus.dk/odense/assens-vor-frue-kirke/ Th. Bertelsen & D. B. Kaaring, Vor Frue Kirke] i: Danmarks Kirker - IX: Odense Amt, bind 4 (2009-12), s. 2443ff.</ref>  
De to bygningsafsnit, som begge er dendrokronologisk dateret, er endnu de tidligste hjemlige eksempler på krydsskifte, hvilket må ses i lyset af netop disse tårnes internationale relationer. Navnlig i Assens må købstadstårnets nærmeste arkitektoniske forbilleder søges i Nederlandene, hvor krydsskiftet formodes at have sin oprindelse, og allerede var den dominerende skiftegang o. 1300.<ref>Lorenzen 1921 s. 140; Horskjær 1963 s. 163; [http://danmarkskirker.natmus.dk/odense/assens-vor-frue-kirke/ Th. Bertelsen & D. B. Kaaring, Vor Frue Kirke] i: Danmarks Kirker - IX: Odense Amt, bind 4 (2009-12), s. 2482-83.</ref>  Tårnet er sandsynligvis opført af nederlandske håndværkere, og formodninger om, at skiftegangen kom til landet via Vestslesvig, kan således betvivles.<ref>Eksempelvis Kulturhistorisk Leksikon for Nordisk Middelalder, Tegl 1982 sp. 156.</ref>
Fysik Bygninger,_konstruktioner_og_anlæg Kultur Teknologi Arkitektur Sprog